Arutelu:Võrdsus

message: Palju linke siia on teises tähenduses. Kas panna pealkiri [[Võrdsus (matemaatika)]]? Või siin [[Sotsiaalne võrdsus]]? Viimane oleks liiga kitsas vist? [[Kasutaja:Andres|Andres]] ([[Kasutaja arutelu:Andres|arutelu]]) 4. veebruar 2014, kell 10:26 (EET)

message: en:Equality on täpsustusleht. Adeliine 14. detsember 2015, kell 19:17 (EET)
Kas siinse vaste oleks en:Social equality? Adeliine 22. aprill 2019, kell 20:52 (EEST)
replies: text: Tundub nõnda, ent mul on tunne, et mingit sorti täpsustuslehte või märkust läheks meilgi vaja. - Neptuunium ❯❯❯ arutelu 22. aprill 2019, kell 21:13 (EEST)
Eemaldasin järgmise lõigu, kuna see kattus osaliselt uue tekstiga: 
Kõige vähem ulatuslik arusaam võrdsusest on, et kõikidel inimestel on võrdsed õigused vastavalt seadustele, näiteks turvalisus (kaitse ohtude, kuritegevuse ja vigastuste eest), hääleõigus, sõnavabadus ja õigus kogunemisvabadusele, õigus vara omamisele, õigus saada osa ühiskonna sotsiaalhoolekandest ja peale palju muu ka ühiselt toodetud heaoluteenistusest. Seetõttu hõlmab võrdsus ka majanduslikku võrdsust, mis tähendab ühist juurdepääsu näiteks haridusele, tervishoiule ja sotsiaalkindlustusele. Võrdsus tähendab ka võrdseid võimalusi ja kohustusi, mis omakorda hõlmavad ühiskonna tervikuna.
Seadused[muuda | muuda lähteteksti]
Võrdsus tähendab, et kõik inimesed peavad olema seaduste ees võrdsed ja omama samu õigusi, vaatamata nende rahvusele, uskumustele, välimusele, seksuaalsele sättumusele, sotsiaalsesse klassi kuuluvusele ja staatusele, vaadetele, puuetele, soole jne. Kiusamine ja diskrimineerimine erinevuste tõttu on seetõttu mitteaktsepteeritav ja enamasti karistatav. Võrdsus seaduse ees tähendab, et kõik seadused kehtivad kõikidele kodanikele. Kõik peavad olema võrdsed seaduste eeskirjade ees, mis kehtivad indiviidi tegevustele eri olukordades ja indiviidi õigustele jne. Võrdsus vastavalt liberaalsele pärimusele on niisiis indiviidipõhine ning tingiv ja võrdsus vastavalt sotsialistlikule pärimusele on kollektiivne ning ja kehtib ideaalselt kõikidele ühiskonnas. Võrdsust võib ka mõista majandusliku võrdsusena, mis tähendab sama töö eest võrdset palka ja sarnaseid töötingimusi. Eeskirjad, mis annavad järjekindlusi üksikisikutele, peavad olema seadustes selgesti mõistetavad ning neil peavad olema põhjendatavad ja erapooletud alused.

message: Suur või isegi suurem osa artiklist (enamjaolt küll otseselt selle viitamata) on kirjutatud Paul Tammerti raamatu põhjal. Paul Tammert paistab olema teatud autoriteet majandus- ja maksuküsimustes, aga see on vaid otsapidi seotud siinse teema, st ühiskondliku võrdsusega. Seega vähemalt majandus- ja maksuküsimusi mitte puudutavas osas ei ole Tammert Vikipeedia mõistes usaldusväärne allikas ja tema kirjutatut ei saa siin kasutada. Ülejäänud osas võiks tema seisukohti põhimõtteliselt refereerida, aga kuna tegu paistab olema mitte kokkuvõttega üldisemast majandusinimeste vaatest võrdsusele, vaid tema isiklike seisukohtadega, siis on nende siin kirjeldamine (kuni artiklis puudub põhjalik ülevaade majandusekspertide seas domineerivatest vaadetest) äärmiselt ebaproportsionaalne (vt en:Wikipedia:Neutral point of view#Due and undue weight). --Minnekon (arutelu) 15. aprill 2020, kell 22:02 (EEST)
replies: text: Eemaldasin originaaluurimusliku lõigu. --Lulu (arutelu) 25. märts 2021, kell 15:44 (EET)
thread_title:  Paul Tammerti raamat allikana 

message: Tegin täpsustusleheküljeks ja tõstsin suurema osa sisust artiklisse Egalitarism. --Lulu (arutelu) 29. märts 2023, kell 17:04 (EEST)
replies: text: Miks sinna? Võrdsust ei pea käsitlema ju tingimata egalitaarselt positsioonilt ega egalitarismile omasena, ega? Sobilikumad sihtartiklid oleks ehk sotsiaalne võrdsus, võrdsed võimalused, võrdsus seaduse ees vm.

text: Täpsustuslehel pole praegusel kujul mõtet, kuna loetleud ainult üks asi, mille kohta öeldakse "võrdsus" (võrdus matemaatikas). Siin võiks ehk olla umbes selline üldisema sisuga artikkel nagu on :de:Gleichheit.

text: Orginaaluurimusliku või muidu kahtlase materjali välja toimetamine on tänuväärne, aga muus osas asi paremaks minu meelest ei läinud. Pikne 29. märts 2023, kell 20:39 (EEST)
Jah, nõus. Peamine põhjus ümber tõstmiseks oligi puhastamine kahtlasest materjalist ning parema kooskõla loomine interwikidega. Mis muid variante oleks veel olnud? Ümbersuunamisleheks tegemine oleks olnud ehk liiga vägivaldne. --Lulu (arutelu) 30. märts 2023, kell 09:46 (EEST)
Artikkel Egalitarism võiks selle temaatika osas jääda põhiartikliks ning sotsiaalne võrdsus, võrdsed võimalused, võrdsus seaduse ees vm. saaksid sealtkaudu viidatud ja edasi arendatud, nii nagu see on üles ehitatud ka paljudes teistes wikides. --Lulu (arutelu) 30. märts 2023, kell 09:52 (EEST)

text: Mulle tundub eespool nimetatud põhjusel jätkuvalt, et on kunstlik proovida teha artiklist Egalitarism põhiartikkel. Kirjutad nüüd seal artiklis, et teised nimetatud teemad on egalitarismi vormid, aga artikli definitsooniga arvestades on see mõttetus. Ma ei leia sellist asja ka Stanfordi entsüklopeediast, millele viitad.

text: Teiste vikide egalitarismiartiklis on nii- ja naasugust esitust. Tundub, et neis pole samuti esitus kohati kuigi hästi läbi mõeldud.

text: Teine võimalus, nagu öeldud, on teha umbes selline artikkel nagu :de:Gleichheit ja linkida sellega, või teha teised nimetatud artiklid, millele on samuti teistes keeltes vikides vasted olemas.

text: Praeguse täpsustuslehe järgi on "võrdsus" ja "egalitarism" sünonüümid, mis ikkagi ei lähe kokku sõna tavatähendusele vastava definitsiooniga artiklis Egalitarism. Pikne 2. aprill 2023, kell 13:30 (EEST)
Tänan märkuse eest. Nõus, et "võrdsus" ja "egalitarism" ei ole sünonüümid. Võiks ju tekitada eraldi artikkel pealkirjaga "Egalitaarsus", mis praegu suunab artiklile "Egalitarism", kuid loomulikum näib siiski olevat pealkiri "Võrdsus". See tuleks siis ühendada enwiki artikliga :en:Egalitarianism, mis annab kõige rohkem ühendusi teiste wikidega ning lisab kõige rohkem täiendamisvõimalusi, allikaviiteid jpm. Sinu soovitatud saksa wiki artikkel :de:Gleichheit on küll sisuliselt korrektsem, kuid ei ühendu eriti teiste wikidega. --Lulu (arutelu) 2. aprill 2023, kell 15:53 (EEST)
Teisaldasin artikli Egalitarism uue pealkirja alla "Egalitaarsus". --Lulu (arutelu) 4. aprill 2023, kell 11:19 (EEST)

text: Nüüd läks asi minu meelest veel segasemaks. Esiteks keelelingid viitavad ju ikkagi artiklitele, mis räägivad eeskätt egalitarismist ja see teema väärib üsna kindlasti ka eesti keeles jätkuvalt eraldi artiklit.

text: Teiseks "egalitaarsus" ja "võrdsus" minu meelest samuti pole sünonüümid. Kui räägitakse võrdsusest tähenduses, mis hõlmab näiteks sotsiaalset võrdsust või võrdsust seaduse ees, siis ei kasutata ju eesti keeles sõna "egalitaarsus". Viimane on tuletis sõnast "egalitaarne", mis tähendab võrdsust pooldavat või võrdväärsust taotlevat ehk siis egalitarismile omast. Eks ole, üks on rääkida võrdsusest või selle puudumisest ning teine asi on võrdsust pooldada või seda õigustada.

text: Keelelinkide hulk on minu meelest teisejärguline. Ariklite ülesehitus ja materjali jaotus artiklite vahel niikuinii varieerub keelte lõikes. Olulisem on, et esitus oleks sisuliselt korrektne. Pikne 4. aprill 2023, kell 16:31 (EEST)
----
Kaotasin ära täpsustuslehe, mis oli üdini vale. Siia tuleb nüüd hulk valesid linke, aga vähem kui enne. Võib-olla tuleb veel täpsustada. --Andres (arutelu) 15. oktoober 2023, kell 00:40 (EEST)
thread_title:  Ümber tõstetud